SCB จะลดจำนวนสาขาจาก 1200 เหลือ 400 สาขา
SCB จะลดจำนวนสาขาจาก 1200 เหลือ 400 สาขา / โดย เพจลงทุนแมน ข่าวนี้น่าจะทำให้พนักงานแบงค์มีหนาวกันบ้าง เพราะ SCB ประกาศจะลดจำนวนสาขาให้เหลือเพียง 400 สาขา จากเดิมที่มีอยู่ทั้งหมดถึง 1,200 สาขา แปลว่าสาขาของ SCB จะมีน้อยลงถึง 3 เท่า
22 ม.ค. 2561

SCB จะลดจำนวนสาขาจาก 1200 เหลือ 400 สาขา / โดย เพจลงทุนแมน
ข่าวนี้น่าจะทำให้พนักงานแบงค์มีหนาวกันบ้าง
เพราะ SCB ประกาศจะลดจำนวนสาขาให้เหลือเพียง 400 สาขา
จากเดิมที่มีอยู่ทั้งหมดถึง 1,200 สาขา
แปลว่าสาขาของ SCB จะมีน้อยลงถึง 3 เท่า
ถ้าสาขาน้อยลงก็แปลว่าจะมีพนักงานน้อยลงด้วย
SCB ตั้งเป้าที่จะลดจำนวนพนักงานจาก 27,000 คน ให้เหลือ 15,000 คน
หรือน้อยลงเกือบครึ่งหนึ่ง
โดยรูปแบบสาขาจะเปลี่ยนไปเป็น Business Center ซึ่งไร้พนักงาน
คนจะทำธุรกรรม ฝาก ถอน ด้วยตัวเองกับระบบอัตโนมัติ
ถ้าใครอยากเห็นรูปแบบสาขาแบบนี้ให้ไปดูได้ที่เซ็นทรัล เวิลด์ ซึ่ง SCB เริ่มทำแล้ว
เรื่องนี้บอกอะไรให้กับเรา?
จากที่เมื่อก่อน ธนาคารต้องแข่งกัน เปิดสาขาเพื่อให้เข้าถึงลูกค้าทั่วประเทศ
แต่ตอนนี้ทำไมธนาคารจึงอยากลดจำนวนสาขา
ทุกคนคงเดากันได้เพราะ แต่ละสาขาก็มีต้นทุนในการดำเนินการ
ไม่ว่าจะเป็นค่าเช่า ค่าพนักงาน ค่าขนเงินสด
ถ้าธนาคารนำเทคโนโลยีมาช่วย ก็จะช่วยลดต้นทุน และจริงๆแล้วก็ช่วยทำให้ทุกอย่างสะดวกขึ้นด้วย
ส่วนพนักงานก็คงจะต้องปรับตัวไปทำงานอย่างอื่น เช่น งานที่ซับซ้อนมากขึ้น หรือ งานที่เกี่ยวกับการให้คำปรึกษา
นี่เป็นอีกเรื่องหนึ่งที่สะท้อนให้เห็นถึงยุคที่ทุกอย่างกำลังจะเปลี่ยนแปลงไปอย่างรวดเร็ว
ไม่ได้เฉพาะ ธุรกิจใหม่ที่เกี่ยวกับเทคโนโลยี แต่มากระทบธุรกิจดั้งเดิมอย่างธนาคารด้วย
เมื่อเทคโนโลยีเปลี่ยนไป ระบบคอมพิวเตอร์ ระบบ อัตโนมัติจะเข้ามาทำงานแทนคนในงานต่างๆมากขึ้น
เรากำลังเข้าสู่ยุคใหม่
หมดยุค ที่พนักงานธนาคารจะต้องมานับแบงค์
เพราะในอนาคตอาจจะไม่มีแบงค์ให้พนักงานนับอีกต่อไป..